לואיס דיאס

לואיס פרננדו דיאס מרולנדה (בספרדית: Luis Fernando Díaz Marulanda; נולד ב-13 בינואר 1997) הוא כדורגלן קולומביאני המשחק בעמדת הקיצוני בקבוצת באיירן מינכן מהבונדסליגה ובנבחרת קולומביה.

קריירה
לואיס "אל גוואחירו" דיאס נבחר לאחד מבין 22 השחקנים שייצגו את קולומביה בקופה אמריקה לילידי היבשת. את השחקנים שנבחנו בחר שחקן העבר קרלוס ולדרמה. ולדרמה המליץ לראשי ג'וניור ברנקייה להחתים את דיאס, שהרשים. משם הושאל לברנקייה פוטבול קלוב מהליגה השנייה. את שערו הראשון כמקצוען כבש ב-14 במאי 2016 במשחק מול קוקוטה דפורטיבו.

ג'וניור ברנקייה
ב-2017 הצטרף לג'וניור בהמלצת מאמן הנבחרת הצעירה, ארתורו רייס. ב-6 ביולי 2017 ערך את הבכורה שלו בג'וניור במשחק גביע מול אונסה קלדס. שער הבכורה שלו הגיע במשחק שמינית גמר הקופה סודאמריקנה מול סרו פורטניו, אף על פי שגם הורחק באותו משחק. ב-24 במרץ 2018, שוב מול קלדס, כבש את צמד הבכורה שלו.

פורטו
ב-10 ביולי 2019 חתם בפורטו תמורת שבעה מיליון אירו עבור 80 אחוז מכרטיס השחקן. הוא ערך את הופעת הבכורה שלו ב-7 באוגוסט, במוקדמות ליגת האלופות במשחק מול קרסנודאר. שלושה ימים מאוחר יותר ערך את הבכורה בליגה מול ז'יל ויסנטה. ב-13 באוגוסט כבש את שערו הראשון במשחק הגומלין מול קרסנודאר, אך קבוצתו הודחה לאחר הפסד 2–3. ב-17 באוגוסט כבש את שערו הראשון בליגה, בניצחון 0–4 על ויטוריה סטובל.

 ליברפול 
ב-30 בינואר 2022 חתם בליברפול עד 2027, תמורת 45 מיליון אירו.

ב-6 בפברואר ערך הופעת בכורה בניצחון 1–3 על קארדיף סיטי בגביע האנגלי. ב-10 בפברואר ערך הופעת בכורה בפרמייר ליג בניצחון 0–2 על לסטר סיטי. בהופעתו השנייה, ב-19 בפברואר, כבש שער בכורה בניצחון 1–3 על נוריץ' סיטי. ב-5 באפריל כבש שער בכורה בליגת האלופות, בניצחון 1–3 על בנפיקה ליסבון בשלב רבע הגמר.

 באיירן מינכן 
ב-30 ביולי 2025 חתם בבאיירן מינכן לאחר שעבר אליה תמורת סכום של כ-75 מיליון אירו, מתוכם כעשרה מיליון אירו בבונוסים. ב-16 באוגוסט ערך הופעת בכורה, בה גם כבש שער בכורה, בניצחון 1–2 על שטוטגרט בסופר קאפ הגרמני.

נבחרת לאומית
נבחר לשחק עם הנבחרת עד גיל 20 ששיחקה בסודאמריקנו 2017 וסיימה אחרונה בבית הגמר. דיאס שיחק חמישה מתוך תשעת המשחקים ולא כבש. ב-28 באוגוסט 2018 קיבל את זימון הבכורה לנבחרת הבוגרת, שוב על ידי המאמן רייס, שהפעם היה המאמן הזמני של הבוגרת. ב-11 בספטמבר ערך את הבכורה במשחק הידידות מול  כשנכנס בדקות הסיום. ב-26 במרץ 2019 כבש את שער הבכורה במשחק הידידות מול  בהפסד 1–2. נכלל בסגל הסופי של קרלוס קיירוש לקופה אמריקה 2019. ב-3 ביוני 2021 כבש בלימה את שער הבכורה שלו במוקדמות מונדיאל 2022 בניצחון 0–3 על  וזומן לקופה אמריקה 2021 על ידי המאמן ריינלדו רואדה. הוא היה השחקן הטוב של קולומביה בטורניר כאשר כבש ארבעה שערים בחמישה משחקים, כולל את שער הטורניר במשחק ההפסד 1–2 מול  וכן את שער הניצחון בדקה האחרונה מול  במשחק על המקום השלישי שבו ניצחה נבחרתו 2-3. הוא סיים כמלך שערי הטורניר, בצוותא עם ליונל מסי.

תארים והישגים
 ג'וניור ברנקייה
 אליפות פינליססיון (2018), אליפות אפרטורה (2019)
 קופה קולומביה (2017)
 סופרליגה (2019)
 פורטו
 ליגת העל הפורטוגלית (2020)
 הגביע הפורטוגלי (2020)
 הסופר קאפ הפורטוגלי (2020)
 ליברפול
 פרמייר ליג: 2024/2025
 גביע הליגה האנגלי: 2021/2022
 גביע אנגלי: 2021/2022
 מגן הקהילה: 2022
באיירן מינכן
 הסופר קאפ הגרמני: 2025

אישיים
נבחרת השנה בטורניר הפינליססיון (2018)
 נבחרת השנה בקולומביה (2018)
 נבחרת השנה בקופה סודאמריקנה (2018)
 נבחרת הטורניר של הקופה אמריקה 2021

קישורים חיצוניים



 הערות שוליים 

קטגוריה:כדורגלנים קולומביאנים
קטגוריה:חלוצי כדורגל קולומביאנים
קטגוריה:כדורגלני ג'וניור ברנקייה
קטגוריה:כדורגלני פורטו
קטגוריה:כדורגלני ליברפול
קטגוריה:כדורגלני באיירן מינכן
קטגוריה:כדורגלני נבחרת קולומביה
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:כדורגלני קופה אמריקה 2024
קטגוריה:ספורטאים זרים בפורטוגל
קטגוריה:ספורטאים זרים באנגליה
קטגוריה:קולומביאנים שנולדו ב-1997